**Ўзбекистон Республикаси Олий таълим, фан ва инновациялар вазирининг 2024-йил 24-мартдаги “2024-йилда қўшимча ўтказиладиган халқаро ва Республика миқёсидаги илмий ва илмий-техник тадбирлар тўғрисида”ги**

**76-сонли буйруғи ижросини таъминлаш мақсадида 2024-йилнинг 22-23-ноябрь кунлари “Таълим тизимини такомиллаштиришда илғор халқаро тажрибалар” мавзусида Халқаро миқёсидаги илмий-техник анжумани ўтказилади**

**Анжуман ташкилотчиси**: **“Profi University”**

**Конференция мақсади:** халқаро экспертлар, академик ҳамжамиятлар, амалиётчи ўқитувчилар ва давлат органлари ўртасида таълим соҳасида тажриба, ғоялар ва илғор тажриба алмашиш учун платформа яратиш. Биз таълимга инновацион ёндашувларни илгари суриш ва таълим сифатини глобал миқёсда яхшилашга ҳисса қўшадиган илғор тажрибаларни ўрганиш тарафдоримиз.

**Конференциянинг асосий йўналишлари қуйидагилардан иборат:**

**• Таълим жараёнига технология интеграцияси: таълим ва билимларни ўзлаштиришни яхшилаш учун замонавий технологиялардан фойдаланиш бўйича жаҳоннинг етакчи давлатларининг тажрибаси.**

**• Талабаларнинг асосий компетенцияларини ривожлантириш: танқидий фикрлаш, ҳамкорлик қилиш, муаммоларни ҳал қилиш ва мулоқот қилиш кўникмаларини ривожлантириш учун техника ва ёндашувлар.**

**• Педагогик кадрларни тайёрлаш ва қўллаб-қувватлаш: ўқитувчиларнинг малакасини ошириш соҳасидаги илғор тажрибалар ва уларнинг таълим жараёнидаги ролини кучайтириш.**

**• Таълимни баҳолашдаги инновациялар: ўқувчиларнинг билим ва кўникмаларини ҳар томонлама баҳолашга йўналтирилган таълимни баҳолашнинг инновацион усуллари ва воситалари.**

**• Таълим тизимини бошқариш: таълим сифати ва қулайлигини ошириш учун таълим сиёсати ва амалиётини бошқаришнинг самарали моделлари.**

Конференция дастурида асосий маърузачилар тақдимотлари, бўлимлар, муҳокамалар, маҳорат дарслари ва тажриба алмашиш ва тармоқ алоқаларини яратиш имкониятлари мавжуд. Анжуманда иштирок этиш нафақат илғор таълим амалиётлари ҳақидаги билимларингизни чуқурлаштириш, балки таълим тизимини такомиллаштириш бўйича янги ғоялар ва ҳамкорлик алоқаларини топишга ёрдам беради.

Биз сизнинг конференциядаги фаол иштирокингиз ва конструктив мулоқотингизни, таълимнинг жаҳон миқёсида ривожланишига ҳисса қўшишингизни кутамиз.

**Анжуманнинг расмий тили: *ўзбек, инглиз ва рус тиллари.***

* Мақолалар матнлари MS WORD матн муҳаррири ёрдамида Тimes New Roman шрифтида, 14 ўлчамда, 1,5 интервалда, юқори ва пастдан 2 см, чапдан 3 см, ўнгдан 1,5 см жой қолдирилган ҳолда тайёрланиши лозим.
* Матн сарлавҳаси катта ҳарфлар билан қорайтириб (“жирний”) ёзилиши керак, ундан кейин муаллиф(лар)нинг исми, шарифи ва фамилияси, илмий даражаси, унвони ва иш жойи кўрсатилади, сўнг матни келтирилиши зарур.
* Мақоланинг инглиз, рус ва ўзбек тилларида аннотацияси (2-3 жумлада), таянч тушунчалар эса матн изчиллигида расмийлаштирилади. Жадваллар ва чизмаларнинг рақамлари, ёзувлари уст қисмига жойлаштирилади.
* Ҳаволалар саҳифа тагида берилади, унда адабиётнинг муаллифи, номланиши, нашриёти, нашр йили, фикр олинган бети асосланган саҳифаси кўрсатилади ҳамда ўрнатилган тиниш белгилари тизимига амал қилинади.
* Мақолалар ҳажми 3-5 саҳифадан ошмаган ҳолда бир нусхада ва электрон вариантда ташкилий қўмитага етказилиши лозим.
* Мақоланинг электрон нусхаси қуйидаги шаклда номланиши зарур: шўба рақами, биринчи муаллифнинг фамилияси, масалан: 4\_Sobirov.docx

Мақолалар илмий савияси бўйича ташкилий қўмита томонидан танлаб олинади. Қўйилган талабларга жавоб бермайдиган мақолалар чоп этилмайди ва қўлёзмаси муаллиф(лар)га қайтарилмайди.

Мақолалар мазмуни, илмий салоҳияти ва далилларнинг ҳаққонийлиги учун муаллиф(лар) масъулдирлар.

Анжуманнинг илмий мақолалари тўплами электрон ва босма шаклда чоп этилади.

Анжуманда иштирок этиш бепул.

Мақолалар **2024-йил 1-ноябр**га қадар(+998-33-686-01-10) телеграми орқали қабул қилинади.

**Ташкилий қўмита манзили:**

**“PROFI UNIVERSITY”**

**Тошкент ш., Бектемир т., Х.Бойқаро кўчаси, 117-уй**

**Tel: 78 777-11-11**

**www.profiuniversity.uz E-mail:** **i****nfo@profiuniversity****.uz**

**Масъуллар: *Холматова Дилдора Бахромовна***

[**https://t.me/Profi\_ilmiy\_bulim**](https://t.me/Profi_ilmiy_bulim) ***(33) 686-01-10***

***Нарзикулов Забардаст Ахмадович***

[**https://t.me/Zabardast\_Narzikulov**](https://t.me/Zabardast_Narzikulov) ***(97) 771-60-45***

***Рахманова Диляра Рустемовна (90) 068-00-03***

**https://t.me/zvezda1967**

**Ахборот хати ва анжуман ҳақидаги қўшимча маълумотлар университетнинг** [**www.profiuniversity.uz**](http://www.profiuniversity.uz) **сайти ва** [**https://t.me/profiuniversity**](https://t.me/profiuniversity) **телеграм каналида берилган.**

**ТАШКИЛИЙ ҚЎМИТА**